wickkiey/tamil-wikipedia-chunked huggingface dataset:
# பிள்ளைத்தமிழ்

## பருவங்கள் விளக்கம்

### 2. செங்கீரைப் பருவம்

பிள்ளைத்தமிழ் இலக்கியத்தின் இரண்டாவது பருவம் **செங்கீரைப் பருவமாகும்**. இது குழந்தையின் ஐந்தாம் திங்களில் நிகழ்வதாகும். "**கீர்** என்பதற்கு **சொல்** எனப் பொருள் கொண்டு இது குழந்தைகள் மழலையை விட இனிமையான பொருள் தெரியாத ஓசையை எழுப்பும் பருவம்" என்றும், "ஆடுக செங்கீரை எனப்பாடுவதால் குழந்தை ஒருகாலை உயர்த்தியுமொருகாலை மடக்கியும் இரு கைகளையும் நிலத்தில் ஊன்றி முகத்தை மேலே உயர்த்தி ஆடுதலாகிய பருவம்" என்றும், "அவ்வாறு ஆடும் பொழுது சுற்றத்தார் சிறந்த சொற்களை மழலை கூற வேண்டும் என்று வேண்டிக் கொள்வர்" என்றும் கூறுவர். (காண்க கலைக்களஞ்சியம், தொகுதி 7 பக்கம்: 370)  
குழந்தை தலையெடுத்து முகமசைத்தாடும் நிலையே பெரும்பாலான பிள்ளைத்தமிழ் நூல்களில் காணப்படுகிறது.
# பிள்ளைத்தமிழ்

## பருவங்கள் விளக்கம்

### 3. தாலப்பருவம்

பிள்ளைத்தமிழில் மூன்றாம் பருவம் **தாலப்பருவம்** ஆகும். இது குழந்தையின் ஏழாம் திங்களில் நிகழ்வது ஆகும். தால் என்பது நாக்கு. நாக்கை அசைத்து தாலாட்டி குழந்தைகளைத் தூங்க வைப்பது இப்பருவமாகும். பிள்ளைத்தமிழ் இலக்கியத்தில் ஒரு பருவமாக விளங்கும் **தாலாட்டு** நாளடைவில் தனியொரு சிற்றிலக்கியமாக உருப்பெற்றது எனலாம்.
# பிள்ளைத்தமிழ்

## பருவங்கள் விளக்கம்

### 4. சப்பாணிப் பருவம்

சப்பாணிப்பருவம் குழந்தையின் ஒன்பதாம் திங்களில் நிகழ்வதாகும். ஒன்பதாவது மாதத்தில் குழந்தை உட்காரத் தொடங்கிய பிறகு மகிழ்ச்சியால் கை கொட்டுதல், கையாட்டுதல் போன்ற விளையாட்டுகள் அதனிடம் இயல்பாகத் தோன்றும். பெற்றோரும் மற்றோரும் கைதட்டிக் காட்டி குழந்தையை அழைப்பதோடு குழந்தையையும் கைத்தட்டும்படி வேண்டுவர். குழந்தை அதற்கேற்ப " சப்" என்ற ஒலி உண்டாகும்படி "பாணி" யைக் (கையை) கொட்டி முழக்கும். இதுவே சப்பாணிப் பருவம் ஆகும்.  
குழந்தை நிமிர்ந்து அமர்ந்திருக்கும் அமைப்பை 'சப்பாணி' என்று கூறும் வழக்கம் உண்டு.
# பிள்ளைத்தமிழ்

## பருவங்கள் விளக்கம்

### 5. முத்தப்பருவம்

பிள்ளைத்தமிழின் ஐந்தாவது பருவம் முத்தப் பருவம் ஆகும். குழந்தையின் பதினோராம் திங்களில் நிகழ்வது இப்பருவம் ஆகும். பிள்ளைத்தமிழ் இலக்கியத்தில் முத்தப்பருவம் சிறந்த பருவமாகக் கருதப்படுகிறது. குழந்தையைப் பாராட்டி மடியில் தூக்கி வைத்துக் கொண்டு, அதன் மலரினும் மெல்லிய இதழ்களால் முத்தம் பெற்று மகிழ்தலே முத்தப் பருவம் ஆகும்.பாட்டுடைத் தலைவனைக் குழந்தையாக்கி அதன் முத்தத்திற்கு ஏங்கும் கவிஞர்களின் நிலையினை எல்லாப் பிள்ளைத்தமிழ் நூல்களிலும் காணலாம்.
# பிள்ளைத்தமிழ்

## பருவங்கள் விளக்கம்

### 6. வருகைப்பருவம்

ஆறாவது பருவமாகிய வருகைப் பருவம் குழந்தையின் பதின்மூன்றாம் திங்களில் நிகழ்வதாகும். இதனை வாரானைப் பருவம் என்றும் போற்றுவர். வரவேற்றல் என்பது தமிழர் பண்பாட்டில் தலை சிறந்த ஒன்றாகும். இப்பன்மையில் தோன்றியதே வருகைப் பருவமாகும். தத்தித் தத்தி தளர்நடை இட்டு வரும் குழந்தையை அருகில் வருக! வருக! என வாய் குளிர மெய்மகிழ அழைக்கும் பருவமே வாரானைப் பருவம் ஆகும். குழந்தையை அவ்வாறு வரவேற்கும் பொழுது அதன் சிறப்புகளையெல்லாம் எடுத்துச் சொல்வர்.
# பிள்ளைத்தமிழ்

## பருவங்கள் விளக்கம்

### 7. அம்புலிப்பருவம்

அம்புலி என்பது நிலவைக் குறிக்கும். விண்ணில் இருக்கும் நிலவை விளையாட வருமாறு அழைக்கும் பருவமே அம்புலிப் பருவமாகும். பிள்ளையின் பதினைந்தாம் திங்களில் இது நிகழும். நடக்கக் கற்றுக் கொண்ட குழந்தை அங்குமிங்கும் சென்று காட்சிகளைக் காண மிகுதியாக விரும்பும். 'பிள்ளைக்கலிக்குஅம்புலியாம்' என்பதன் மூலம் இப்பருவத்தின் சிறப்பை உணரலாம். வெண்ணிலவை குழந்தையுடன் விளையாட வருமாறு அழைக்கும் பொழுது
1. குழந்தையுடன் சரி நிகராக அம்புலியை எண்ணுதல்
1. அம்புலியும் குழந்தையும் வேறுபடுதல்
1. விளையாட வருவதனால் ஏற்படும் நலன்களைக் கூறுதல்
1. வருந்தி அழைத்தும் வரவில்லையாயின் இன்ன தண்டனை பெறுவாய் என்று கூறுதல்
எனச் சாம பேத தான தண்ட முறையில் அமைவது இப்பருவமாகும்.அவ்வாறு அழைக்கும் பொழுது சிலேடை முதலிய அணி இலக்கணங்கள் அழகுற அமைவதாகும்.
# பிள்ளைத்தமிழ்

## ஆண்பால் பிள்ளைத்தமிழுக்குரியன

### 8. சிற்றில் இழைத்தல் / சிற்றில் சிதைத்தல்

ஓடியாடி சுற்றித்திரிந்து விளையாடும் குழந்தையின் பதினேழாம் திங்களில் இப்பருவம் பாடப்படுவதாகும். இதன் முந்தைய பருவத்தில் அம்புலியை விளையாட அழைத்து அது வாராத போது கோபம் கொண்ட குழந்தை பெண்குழந்தைகள் கட்டிய சிற்றிலை சிதைக்கிறது. அப்போது அதனைக் கட்டிய பெண்மக்கள் எல்லாம் எம் சிற்றிலைச் சிதைக்க வேண்டாம்! என வேண்டுமுகமாகப் பாடப் படுவதே இப்பருவமாகும். மற்ற பருவங்கள் எல்லாம் பெற்றோரும் மற்றொரும் பாடுவதாக அமைய இப்பருவம் மட்டும் சிறுமிகள் பாடுவதாக அமையும்.
# பிள்ளைத்தமிழ்

## ஆண்பால் பிள்ளைத்தமிழுக்குரியன

### 9. சிறுபறை முழக்கல்

ஆண்பாற் பிள்ளைத்தமிழின் ஒன்பதாவது பருவம் சிறு பறை முழக்கல் ஆகும். இது குழந்தையின் பத்தொன்பதாம் திங்களில் நிகழ்வதாகும். இப்பருவத்தில் ஒலி இன்பங்கள் குழந்தையை மிகவும் ஈர்க்கும். ஆதலால் குழந்தை சிறு பறை முதலியவற்றைக் கொட்டிக்கொண்டு விளையாடும். அவ்வாறான கருவிகளைக் கொடுத்து ஒலி முழக்குமாறு செய்து மகிழ்விப்பதே இப்பருவமாகும்.
# பிள்ளைத்தமிழ்

## ஆண்பால் பிள்ளைத்தமிழுக்குரியன

### 10 சிறு தேர்ப்பருவம்

ஆண்பால் பிள்ளைத்தமிழின் பத்தாவது பருவம் சிறுதேர்ப் பருவமாகும். இது 21-ம் திங்களில் நிகழ்வதாகும். மரத்தாலான சிறிய தேரினை உருட்டி மகிழும்படி குழந்தையை வேண்டிப்பாடுவது இப்பருவமாகும். மட நடை பயிலும் பருவத்தில் உள்ள குழந்தைகளின் நடைப் பயிற்சிக்கு உதவும் பொருட்டு சிறு தேரினை ஓட்டி மகிழச் செய்வர். குழந்தை வளர வளர நடந்து செல்லுதல் மட்டுமின்றி தேர் முதலிய வற்றின்மீது ஊர்ந்து செல்லுதலையும் விரும்பும் இவ்விருப்பத்தை நிறைவேற்றும் பொருட்டு தேர் முதலியவற்றினை உருட்டி குழந்தையை அமரச் செய்து மகிழ்வூட்டுவர். இது குழந்தையின் இருபத்தோராம் திங்களில் நிகழும் என்பது பொது இலக்கணம் ஆகும். ஆனால் 'இலக்கண விளக்கப்பட்டியல்' இப்பருவம் குழந்தையின் ஏழாம் ஆண்டில் நிகழும் எனக் கூறுகிறது.
# பிள்ளைத்தமிழ்

## பெண்பால் பிள்ளைத்தமிழுக்குரியன.

காப்பு முதலாக அம்புலி ஈறாக சொல்லப்பட்ட பருவங்கள் ஏழும் ஆண்பால் பிள்ளைத்தமிழுக்கும் பெண்பாற்பிள்ளைத்தமிழுக்கும் பொதுவானதாகும். நீராடல், அம்மானை, ஊசல் ஆகியன பெண்பால் பிள்ளைத்தமிழுக்கே உரியனவாகும்.
# பிள்ளைத்தமிழ்

## பெண்பால் பிள்ளைத்தமிழுக்குரியன.

### 8. நீராடல்

இது பெண்பால் பிள்ளைத்தமிழின் எட்டாவது பருவமாகும்.குழந்தையின் பதினேழாம் திங்களில் நிகழ்வது இப்பருவமாகும்.குழந்தையை நீர் நிலைகளில் நீராட வேண்டிப் பாடும் பருவமாகும்
# பிள்ளைத்தமிழ்

## பெண்பால் பிள்ளைத்தமிழுக்குரியன.

### 9. அம்மானை

அம்மானை பெண்பாற்பிள்ளைத்தமிழின் ஒன்பதாவது பருவமாகும். கழங்கு என்றும் இதனைக் கூறுவர்.கழங்கு என்பது மரம் அல்லது ஈயம் போன்ற பொருள்களால் பந்து போன்று உருண்டையாகச் செய்து அவற்றை ஒன்றன்பின் ஒன்றாக மேலே எறிந்து கையால் பிடித்து விளையாடும் விளையாட்டு ஆகும். கழங்குக் காய்கள் கொண்டு ஆடுவர் என்றும் கூறப்படுகிறது. பேதை அல்லது பெதும்பைப் பருவ மகளிர் அம்மானை ஆடுவர் என்று உலா நூல்களில் குறிப்பிடப்படுகிறது. அம்மானை கலம்பகம் என்ற சிற்றிலக்கிய உறுப்புகளில் ஒன்றாகவும் விளங்குகிறது.  
மகளிர் மூவர் கூடி தம் தலைவனைக் குறித்து மூவரில் ஒருத்தி வினா எழுப்ப, மற்றொருத்தி அதற்கு விளக்கம் சொல்ல, வேறொருத்தி இவ்விருவருக்கும் விடை கூறி அம்மானைக் காய்களை எறிந்து ஆடி மகிழ்வர். இவ்வாறு அமையும் பாடலின் இறுதிச் சீரில் அம்மானை என்ற சொல் அமையும். அம்மானை என்பது ஒரு வகை மகளிர் விளையாட்டு என்ற நிலை மாறி கதை அமைப்பை இசையோடு கூறும் இலக்கியம் என்ற நிலை தோன்றியது. இவ் அம்மானைப் பாடல்கள் தொடக்கத்தில் நாட்டுப் பாடல்களாகவே இருந்திருத்தல் வேண்டும் என்றும் கூறுவர்.
# பிள்ளைத்தமிழ்

## பெண்பால் பிள்ளைத்தமிழுக்குரியன.

### 10. ஊசல்

பெண்பால் பிள்ளைத்தமிழின் பத்தாவது பருவம் ஊசலாகும். ஊசல் என்பது ஊஞ்சல் ஆடலாகும். குழந்தையை ஊஞ்சலாடி மகிழும்படி வேண்டும் பருவமே ஊசல் பருவமாகும். குழந்தையை ஊஞ்சலில் அமர்த்தி தாதியர் முதலானோர் அக்குழந்தையின் சிறப்புகளையெல்லாம் எடுத்துரைத்து ஊஞ்சலை ஆட்டி குழந்தையை மகிழ்விப்பர். ஊஞ்சல் அமைக்கும் வகை, ஆடும் வகை, குழந்தையின் சிறப்பு, காண்போருக்கு விளையும் கருத்து ஆகியவை இப்பருவத்தில் இடம் பெறும்.
# பிள்ளைத்தமிழ்

## பாடல் வரையறை

பிள்ளைத்தமிழ் இலக்கியங்களில் பத்துப் பருவங்களையும் பாடும்போது பாடல்களின் எண்ணிக்கை ஒற்றைப்படையில் இருக்க வேண்டும் எனவும், இரட்டித்துப் பாடினால் ஓசை நீண்டு பாட வேண்டும் என்பது வரையறை ஆகும். ஆனாலும் இவ்வரையறையை மீறி பத்துப் பருவத்திற்கான பாடல் எண்ணிக்கைக் குறைத்தும் கூட்டியும் பாடியுள்ள நிலை அறியப்படுகிறது.  
- சிவந்தெழுந்த பல்லவன் பிள்ளைத்தமிழ் - ஒவ்வொரு பருவத்திலும் **7** பாடல்கள்
- கலைசை செங்கழுநீர் விநாயகர் பிள்ளைத்தமிழ்- ஒவ்வொரு பருவத்திலும் **5** பாடல்கள்
- பழனிப் பிள்ளைத்தமிழ்- - ஒவ்வொரு பருவத்திலும் **3** பாடல்கள்
- திருஞான சம்பந்தர் பிள்ளைத்தமிழ்- ஒவ்வொரு பருவத்திலும் **1** பாடல்கள்
- திருநாவுக்கரசர் பிள்ளைத்தமிழ்- ஒவ்வொரு பருவத்திலும் **1** பாடல்கள
- ஆண்டாள் பிள்ளைத்தமிழ்- ஒவ்வொரு பருவத்திலும் மாறுபட்ட எண்ணிக்கையுள்ள பாடல்கள்.
# பிள்ளைத்தமிழ்

## பிள்ளைத்தமிழ் நூல்கள்

### பிள்ளைத்தமிழ் நூல்களின் வகைகள்

- பெரியாழ்வார் பாடிய பிள்ளைத்தமிழ் பிள்ளைத்தமிழ் நூல்களுக்கு முன்னோடி.
- குலோத்துங்கசோழன் பிள்ளைத்தமிழ் தமிழில் தோன்றிய முதலாவது பிள்ளைத்தமிழ்.
பொதுவாக பிள்ளைத்தமிழ் நூல்கள் ஆண்பால் பிள்ளைதமிழ், பெண்பால்பிள்ளைத்தமிழ் என இருவகையிலேயே அடங்கும். ஆயினும் பிள்ளைத்தமிழ் நூல்களின் வளர்ச்சியைக் கணக்கிட உதவும் வகையில் இவை மேலும்
1. இறைவன் பற்றிய பிள்ளைத்தமிழ் இலக்கியங்கள்
1. இறைவி பற்றிய பிள்ளைத்தமிழ் இலக்கியங்கள்
1. கவிஞர் அல்லது சான்றோர் பற்றிய பிள்ளைத்தமிழ் இலக்கியங்கள்
1. அரசன் பற்றிய பிள்ளைத்தமிழ் இலக்கியங்கள்
1. மக்கள் தலைவர் பற்றிய பிள்ளைத்தமிழ் இலக்கியங்கள்
என வகைப்படுத்துவர்.
# பிள்ளைத்தமிழ்

## பிள்ளைத்தமிழ் நூல்கள்

### புகழ் பெற்ற சில பிள்ளைத்தமிழ் நூல்கள்

- மதுரை மீனாட்சியம்மை பிள்ளைத்தமிழ் - குமரகுருபரர்
- முத்துக்குமாரசாமி பிள்ளைத்தமிழ் - குமரகுருபரர்
- திருச்செந்தூர் பிள்ளைத்தமிழ் - பகழிக்கூத்தர்
- சேக்கிழார் பிள்ளைத்தமிழ் - மகாவித்துவான் மீனாட்சிசுந்தரனார்
- திருமலை முருகன் பிள்ளைத்தமிழ் - கவிராசப் பண்டாரத்தையா.
- மறைமலையடிகள் பிள்ளைத்தமிழ் - சி அன்பானந்தம்
- குலோத்துங்க சோழன் பிள்ளைத்தமிழ் - ஒட்டக்கூத்தர்
- கலைசை செங்கழுநீர் விநாயகர் பிள்ளைத்தமிழ் - சிவஞான முனிவர்
- திரௌபதியம்மன் பிள்ளைத்தமிழ் - இரட்டணை நாராயணகவி
# பள்ளு

**பள்ளு** எனும் நூல்வகை தமிழ் சிற்றிலக்கிய வகையைச் சார்ந்தது. இது மருதநில இலக்கியமாகும். பள்ளு இலக்கியங்கள், வேளாண்மை குடிகளான பள்ளர்களின் வாழ்க்கை பற்றியவை. தமிழில் பெருந்தொகையான பள்ளு இலக்கியங்கள் உள்ளன. தமிழ் சிற்றிலக்கிய வகைகளிலே, பள்ளு இலக்கியங்களே அதிகமாக உள்ளன எனக் கூறப்படுகின்றது.  
விஜயநகர பேரரசின் நாயக்க மன்னர்கள் காலத்தில் இயற்றப்பட்ட பள்ளு இலக்கியங்களிலிருந்து பள்ளர்களின் வாழ்க்கை நிலையை மட்டுமன்றி, அக்காலப் பொதுவான நாட்டு நிலைமைகளையும், பண்பாட்டுத் தகவல்களையும் கூடப் பெற்றுக்கொள்ளமுடிகின்றது. பல பள்ளு நூல்கள் இலக்கியச் சுவை மிக்கவை.
# பள்ளு

## எடுத்துக்காட்டுகள்

ஒரு பள்ளனுடைய இரண்டு மனைவியரில் ஒருத்தி சைவ சமயத்தவள், மற்றவள் வைணவ சமயத்தைச் சேர்ந்தவள். இவ்விருவருக்கும் ஏற்படுகின்ற சண்டையில் சிவனதும், திருமாலினதும் தலைகள் உருளுவதை முக்கூடற் பள்ளு ஆசிரியர் நகைச்சுவையுடன் எடுத்துக்கூறுகிறார்.  
: *சுற்றிக்கட்ட ஒரு முழத்துண்டு மில்லாமல் புலித்*
: *தோலை உடுத்தானுங்கள் சோதி அல்லோடி.*  
என்று இளைய மனைவியின் இறைவனாகிய சிவனை, உடுத்துவதற்கு ஒரு முழத்துண்டு கூட இல்லாமல் புலித்தோலை உடுத்திருக்கிறான் என்று ஏசுகிறாள். அதற்கு இளையவள் திருமால் மரவுரியும் சேலையும் கட்டிக்கொண்டது பற்றி இவ்வாறு சுட்டிக்காட்டுகிறாள்.  
: *கற்றைச் சடைகட்டி மரவுரியும் சேலைதான் பண்டு*
: *கட்டிக்கொண்டான் உங்கள் சங்குக் கையன் அல்லோடி*  
சிவன் நஞ்சுண்ட கதையைத் திரித்துப் பதிலடி கொடுக்கிறாள் மூத்தவள்.  
: *நாட்டுக்குள் இரந்தும் பசிக்காற்ற மாட்டாமல் வாரி*
: *நஞ்சையுண்டான் உங்கள் நாதனல்லோடி*  
இளையவளிடமிருந்து பதில் வருகிறது இவ்வாறு:  
: *மாட்டுப் பிறகே திரிந்தும் சோற்றுக்கில்லாமல் வெறும்*
: *மண்ணையுண்டான் உங்கள் முகில் வண்ணணல்லோடி*.
# பள்ளு

## பள்ளு நூல்கள்

- அகத்தியர் பள்ளு
- இரும்புல்லிப் பள்ளு
- எட்டையபுரப் பள்ளு
- கங்காநாயக்கர் பள்ளு
- கஞ்சமி செட்டியார் பள்ளு
- கட்டி மகிபன் பள்ளு
- கண்ணுடையம்மன் பள்ளு
- கதிரை மலைப் பள்ளு
- குருகூர்ப் பள்ளு
- கொடுமாளூர்ப் பள்ளு
- கோட்டூர் பள்ளு
- சண்பகராமன் பள்ளு
- சிவசயிலப் பள்ளு
- சிவசைல பள்ளு
- சீர்காழிப் பள்ளு
- செண்பகராமன் பள்ளு
- சேரூர் ஜமீன் பள்ளு
- ஞானப் பள்ளு
- தஞ்சைப் பள்ளு
- தண்டிகைக் கனகராயன் பள்ளு
- திருச்செந்தில் பள்ளு
- திருமலை முருகன் பள்ளு
- திருமலைப் பள்ளு
- திருவாரூர்ப் பள்ளு
- திருவிடைமருதூர்ப் பள்ளு
- தென்காசைப் பள்ளு
- பள்ளுப் பிரபந்தம்
- பறாளை விநாயகர் பள்ளு
- புதுவைப் பள்ளு
- பொய்கைப் பள்ளு
- மாந்தைப் பள்ளு
- முக்கூடற் பள்ளு
- முருகன் பள்ளு
- வையாபுரிப் பள்ளு
# அவுட்லுக்.கொம்

**ஹொட்மெயில் (Hotmail)** என்பது வலைத்தளத்தை அடிப்படையாகக்கொண்ட மின்னஞ்சல் சேவையாகும். இவ்வாறாக வலைத்தளத்தை அடிப்படையாகக்கொண்டு, வலை உலாவி மூலம் பயன்படுத்தக்கூடியதாக உருவான உலகின் முதல் மின்னஞ்சல் சேவையும் இதுவேயாகும். இதன் பிரதான போட்டியாளர்களாக **ஜிமெயில்**, **யாகூ மின்னஞ்சல்**, :en:AIM Mail ஆகியவை விளங்குகின்றன. வரவிருக்கும் **வின்டோஸ் லைவ் மெயில்** விண்டோஸ் லைவ் மெயில் வெளிவந்தும் இதை மாற்றீடுசெய்யும் என எதிர் பார்க்கப் படுகின்றது.
# அவுட்லுக்.கொம்

## வரலாறு

**ஹொட்மெயில்** ஆனது 1995 ஆம் ஆண்டு இந்தியா சண்டிகாரைச் சேர்ந்த **சமீர் பாத்தியா** மற்றும் அமெரிக்கரான **ஜக் ஸ்மித்** :en:Jack Smith (Hotmail) ஆம் ஆண்டு ஆரம்பிக்கப் பட்டது. இது வர்த்தக ரீதியாக அமெரிக்கா வின் சுதந்திரதினமான 4 ஜீலை 1996 ஆம் ஆண்டு இணைய சேவை வழங்குனர்களிடமிருந்து சுதந்திரம் என்னும் தொனியில் வெளியிட்டார்கள். நிறுவனங்களின் பாதுகாப்புச் சுவர்கள் பொதுவான மின்னஞ்சலைத் தடுத்துவருவதால் **ஜக் ஸ்மித்** முதலில் இணையமூடான மின்னஞ்சலைப் பெறவேண்டும் என்கின்ற திட்டத்தைக் கொண்டிருந்தார். **சபீர் பாத்தியா** வர்த்தகத் திட்டத்தை முன்வைத்த போது "-mail" இல் முடிவடையும் எல்லாச் சொற்களையும் தேடியபோது ஹொட்மெயில் (Hotmail) என்பது தேர்ந்தெடுக்கப் பட்டது. ஏனெனில் Hotmail இல் HTML எனும் சொல்லானது HoTMaiL இல் உள்ளதாகும். ஏனெனில் இந்த HTML இணையப் பக்களின் அடிப்படையாகும்.  
1997 ஆம் ஆண்டில் 8.7 மில்லியன் பயனர்களைக் கொண்டிருந்த இம்மின்னஞ்சலானது மைக்ரோசாப்ட் இற்கு 400 மில்லியன் அமெரிக்க டாலர்களிற்கு கைமாற்றப் பட்டது. அதன் பின்னர் *'மைக்றோஸாப்ட் வலையமைப்பின்* :en:MSN கீழ் கொண்டுவரப்பட்டது.  
பெப்ரவரி 1999 இல் **ஹொட்மெயிலானது** 30 மில்லியன் பயனர்களைக் கொண்டிருந்தது. **ஹொட்மெயில்** பல நாடுகளிலும் 17 மொழிகளிலும் அதன் சேவையை வழங்கி வருகின்றது. இன்றும் ஓர் மிகப் பெரிய மின்னஞ்சல் சேவை வழங்குனாரகவேயுள்ளனர். ஜூலை 2005 இல் நடத்தப் பட்ட ஆய்வுகள் மூலம் 35.5% வீதமானவர்கள் **ஹொட்மெயிலைப்** பயன் படுத்துவதாகத் தெரியவந்துள்ளது. இது இன்று மைக்ரோசாப்ட் இன் ஓர் கிளையாக உள்ளபோதும் இதன் அபிவிருத்தி நிலையமானது சிலிக்கன் பள்ளத்தாக்கில் அமைந்துள்ளது.
# அவுட்லுக்.கொம்

## சேமிப்பு அளவு

**ஹொட்மெயிலானது** அமெரிக்கா, பிரேசில், கனடா, ஐக்கிய இராச்சியம், ஸ்பெயின், ஆஸ்திரேலியா போன்ற நாடுகளில் உள்ளவர்களிற்கு 250&nbsp;MB அளவான இடவசதியை அளிக்கின்றனர் (எனினும் இணைக்கப் பட்டக் கோப்பின் அளவானது 10&nbsp;MB ஐ விடக் குறைவாகவே இருக்கவேண்டும்). இந்த அளவு அதிகரிப்பானது கூகிளின் ஜிமெயிலைத் தொடர்ந்து ஏற்பட்டதாகும். இலங்கை, இந்தியா போன்ற நாடுகளில் 2&nbsp;MB என்ற மிகக் குறைவான சேமிப்பு அளவையே தருவதால் இம் மின்னஞ்சல் சேவையானது இந்நாடுகளில் பிரபலத்தை இழந்து வருகின்றது.
# அவுட்லுக்.கொம்

## POP3 முறையில் மின்னஞ்சலைப் பெறுதல்

மைக்ரோசாப்ட் இற்கே உரிய வெப்டாவ் அணுகு முறைமூலம் **மைக்றோஸாப்ட் அவுட்லுக்** *'மைக்றோஸாப்ட் அவுட்லுக் எக்ஸ்பிரஸ்* இல் ஹொட்மெயிலைப் பெற்றுக்கொள்ளலாம் எனினும் இம்முறையில் வழங்கி அல்லது சேவரிலும் மின்னஞ்சல் இருக்கும். இம்முறையில் நீங்கள் இங்கு செய்யும் மாற்றங்கள் அங்கும் அங்கே ஏற்ப்டும் மாற்றங்கள் இங்கும் ஏற்படுத்த்ப் படும்.  
POP3 முறையில் மின்னஞ்சலைப் பெற்றுக் கொள்ள :en:FreePOPs அல்லது **ஹொட்மெயில் பொப்பர்** போன்ற மென்பொருட்கள் மூலம் உங்களிற்கு விரும்பிய எந்தவொரு மின்னஞ்சல் மென்பொருளிலும் உங்கள் மின்னஞ்சலைப் பெற்றுக் கொள்ளலாம்.
# அவுட்லுக்.கொம்

## வேறு தகவல்கள்

**இலவச ஹொட்மெயில்** மின்னஞ்சல் சேவையானது 30 நாட்கள் பயன்படுத்தாவிட்டல் அப்பயனர் கணக்கில் உள்ள முகவரிகள் தவர்ந்த ஏனைய செய்திகள் யாவும் அழிக்கப் பட்டு பயனர் கணக்கானது தற்காலிகமாகத் துண்டிக்கப் படும். எனினும் மைக்ரோசாப்ட் பாஸ்போட் கணக்கானது 90 நாட்கள் வரை பேணப் படும்.
# தமிழ் இலக்கணக் குறியீடுகளுக்கு நேரான ஆங்கிலச் சொற்கள்

## துணை நூல்கள்

(1998). *லிப்கோ தமிழ் தமிழ் ஆங்கிலம் அகராதி*. சென்னை: தி லிட்டில் ப்ளவர் கம்பெனி.
# கொரிய மொழி

**கொரிய மொழி** தென் கொரியா, வட கொரியா ஆகிய நாடுகளின் அரசமொழியாகும். சீனாவின் *யான்பியன்* பகுதியிலும் பரவலாகப் பேசப்படுகிறது. உலகில் ஏறத்தாழ 80 மில்லியன் மக்கள் இம்மொழியைப் பேசுகின்றனர்.
# கொரிய மொழி

## கொரியா மொழி எழுத்துகள் வரலாறு

கொரிய மொழி எழுத்துகள் *ஃஆன்குவல்* என்று அரசேற்புடன் அழைக்கப்படுகின்றன. இவ் எழுத்துகள் 14ம் நூற்றாண்டில் **செயோங்** என்ற அரசனால் உருவாக்கப்பட்டன. அனைவராலும் இலகுவாக படிக்கக்கூடிய எழுத்தமைப்பாக கன்குவல் உருவாக்கப்பட்டது. இவ்வெழுத்து முறை பின்னர் வந்த சில அரசர்களால் புறக்கணிக்கப்பட்டாலும், 1945ல் கொரியா யப்பானிடம் இருந்து விடுதலை அடைந்த பின்பு அதன் அரச ஒப்புதல் பெற்ற எழுத்து முறையாக பயன்படுத்தப்பட்டு வருகின்றது.  
ஃஆங்குவல் எழுத்துக்களின் நெடுங்கணக்கில் 51 எழுத்துகள் உள்ளன. இவற்றில் 24 எளிய எழுத்துக்களும் 27 கூட்டெழுத்துக்களும் உள்ளன. கொரியா மொழியில் எழுத்துக்களை 'சாமா என்று
அழைக்கின்றனர். 'சாமா என்னும் சொல்லில் உள்ள 'சா என்பது் * குழந்தை ஒலி எழுத்து * (=சேய் எழுத்து) என்றும் மா என்பது * தாய் ஒலி * (உயிர்) எழுத்து என்றும். கூறுகிறார்கள். எளிய எழுத்துக்களாகிய 24ல் 14 எழுத்துகள் 'சா என்னும் சேய் எழுத்துக்களாகும், மீதி 10 எழுத்துகள் உயிர் எழுத்துக்களாகும். இந்த 'சாமா எழுத்துக்கூட்டுக்களால்தான் கொரியா மொழியை எழுதுகிறார்கள்.
# மைக்ரோசாப்ட்

**மைக்ரோசாப்ட் நிறுவனம்**(*Microsoft Corporation*) அமெரிக்காவை மையமாக கொண்டு செயல் படும் ஓர் பன்னாட்டு மென்பொருள் தொழில்நுட்ப நிறுவனம் ஆகும். இது உலகின் மிகப் பெரிய மென்பொருள் தயாரிப்பு நிறுவனமாக விளங்குகிறது. கணினிக்குத் தேவையான பல வகை மென்பொருட்களை தயாரிப்பது, மேம்படுத்துவது, உரிமை மற்றும் ஆதரவு அளிப்பது போன்ற செயற்பாடுகளை உடையது. வாசிங்டனில் உள்ள ரெட்மாண்ட் நகரத்தில் இதன் தலைமை இடம் உள்ளது. இதனை பில் கேட்சும் பவுல் ஆல்லெனும் ஏப்ரல் 4, 1975இல் நிறுவினர். வருமானத்தின் அளவுகொண்டு உலகின் மிகப்பெரும் மென்பொருள் ஆக்குனராக மைக்ரோசாப்ட் விளங்குகிறது. உலகளவில் பங்குச்சந்தையில் மிகக் கூடுதலான மொத்தமதிப்பைக் கொண்டுள்ள நிறுவனமாகவும் இது விளங்குகிறது.விண்டோஸ் இயக்குதளங்கள், மைக்ரோசாப்ட் ஆபிஸ் ஆகியவை இதன் முக்கிய உற்பத்தி பொருட்கள் ஆகும்.  
அல்டைர் 8800விற்கு பேசிக் மொழிமாற்றி மென்பொருளை உருவாக்கி விற்கும் நிறுவனமாக மைக்ரோசாப்ட் முதலில் துவங்கப்பட்டது. பின்னர் எம்.எஸ்.டாஸ் எனும் இயக்குதளத்தை 1980களில் அறிமுகப்படுத்தி தனி மேசைக் கணினி இயக்கு தளம் தயாரிப்பில் முன்னணி வகித்தது. இதனையொட்டி மைக்ரோசாப்ட் விண்டோசு எனும் வரைகலைச் சூழல் இயக்குதளங்களை ஒன்றையடுத்து ஒன்றாக உருவாக்கி விற்பனை செய்தது. இதனால் மைக்ரோசாப்ட், "ஒவ்வொரு வீட்டிலும் ஒவ்வொரு மேசையிலும் மைக்ரோசாப்ட்டின் மென்பொருள்" என்ற நிலையை எட்டியது. 1986இல் வெளியிட்ட முதல் பொதுப்பங்கு வெளியீடு மற்றும் பிந்தைய பங்கு விலை ஏற்றங்கள் காரணமாக மைக்ரோசாப்ட் தனது ஊழியர்களில் மூவரை பில்லியனர்களாகவும் 12000 பேரை மில்லியனர்களாகவும் ஆக்கியது. 1990களிலிருந்து பல நிறுவனங்களை கையகப்படுத்தியும் இணைத்தும் தன்னை இயக்குதள சந்தையிலிருந்து விரிவுபடுத்திக் கொண்டுள்ளது. 2011இல் இசுகைப் தொழில்நுட்ப நிறுவனத்தை $8.5 பில்லியனுக்கு வாங்கியுள்ளது; இதுவரை இதுவே மிகப்பெரும் வாங்குதலாகும்.  
2013இல் மைக்ரோசாப்ட் தனிமேசைக் கணினி மற்றும் மடிக்கணினி இயக்குதளங்களிலும் அலுவலக திறன்பெருக்கு மென்பொருள் பயன்பாட்டுச் செயலிகளிலும் (குறிப்பாக மைக்ரோசாப்ட் ஆபிஸ் உடன்) முதன்மைநிலையில் உள்ளது. தவிர தனிமேசைக் கணினிகளுக்கும் கணிவழங்கிகளுக்கும் பல்வேறு மென்பொருள் பயன்பாட்டுச் செயலிகளை உருவாக்கி விற்பனை செய்து வருகிறது. மேலும் இணைய தேடுபொறிகள், நிகழ்பட ஆட்டத் தொழிற்துறை ( எக்ஸ் பாக்ஸ் மற்றும் எக்ஸ் பாக்ஸ் 360 வழங்கல்களுடன்), எண்ணிமச் சேவைகள் சந்தை (எம்எஸ்என் மூலமாக), மற்றும் நகர்பேசிகள் (விண்டோஸ் போன் இயக்குதளம் மூலமாக) போன்றவற்றிலும் முதன்மைநிலை எய்த முயன்று வருகிறது. சூன் 2012இல் முதன்முறையாக மைக்ரோசாப்ட் தனிக்கணினி வழங்குனர் சந்தையில் தனது மைக்ரோசாப்ட் சர்பேஸ் கைக் கணினி யுடன் நுழைந்துள்ளது.  
1990களில் மைக்ரோசாப்ட் முற்றுரிமை வணிகச் செயல்பாடுகளையும் போட்டிக்கெதிரான செய்முறைகளிலும் ஈடுபட்டதாக குற்றம் சாட்டப்பட்டது. தனது மென்பொருளைப் பயன்படுத்த நியாயமற்ற கட்டுப்பாடுகளை கடைபிடித்ததாகவும் தவறான தகவல்களை தனது சந்தைப்படுத்துதல் முயற்சிகளில் பயன்படுத்தியதாகவும் வழக்குகள் போடப்பட்டன. அமெரிக்காவின் நீதித்துறையும் ஐரோப்பியக் குழுமமும் மைக்ரோசாப்ட் சட்டங்களுக்குப் புறம்பாக செயல்பட்டதாக கண்டறிந்தனர்.
# மைக்ரோசாப்ட்

## நிறுவனம்

"மைக்ரோசாப்ட்" என்ற பெயர் *மைக்ரோ கம்ப்யூட்டர் சாப்ட்வேர்* என்ற ஆங்கிலச் சொற்களின் இணைப்பாகும். சூலை, 1975இல் பில் கேட்சு பவுல் ஆல்லெனுக்கு எழுதிய கடிதத்தில் முதன்முதலில் "மைக்ரோ-சாப்ட்" எனக் குறிப்பிட்டுள்ளார்.. தற்போதைய வடிவம் நவம்பர் 26, 1976 அன்று நியூ மெக்சிகோ மாநிலத்தில் பதியப்பட்டது.. நிறுவனத்தின் தலைமையகம் அமெரிக்காவின் வாஷிங்டன் மாநிலத்தில் உள்ள ரெட்மாண்டில் அமைந்துள்ளது. இதனால் மைக்ரோசாப்ட் சில நேரங்களில் * ரெட்மாண்ட் நிறுவனம்* என்றழைக்கப்படுகிறது.  
இந்த நிறுவனத்தின் இயக்கு தளம் விண்டோசு பல பதிப்புகள் வெளியிடப்பட்டு கணினி உலகில் ஓர் சீர்தரமாக விளங்குகிறது. இந்த நிறுவனத்தில் 88,000 ஊழியர்கள் உலகெங்கும் பல நாடுகளில் பணி புரிகின்றனர். சனவரி 14, 2000 முதல் இசுட்டீவ் பால்மர் இதன் தலைவராக பொறுப்பில் உள்ளார்.  
2014 பிப்ரவரி 4ஆம் தேதி அன்று மைக்ரோசாப்ட் நிறுவனத்தின் முதன்மைச் செயல் அதிகாரியாக சத்ய நாதெல்லா என்பவர் அமர்த்தப்பட்டார். இவர் ஒரு இந்தியர். அதேபோல் மைக்ரோசாப்ட்டின் புதிய தலைவராக ஜான் தாம்சன் தேர்வு செய்யப்பட்டார். இதுவரை தலைவர் பதவி வகித்த பில்கேட்ஸ் இனிமேல் தொழில்நுட்ப ஆலோசகராகச் செயல்படுவார் என்று அந்நிறுவனம் அறிவித்துள்ளது.
# திறந்த மூலநிரல்

**திறந்த மூல நிரல்** என்பது அபிவிருத்தி, மேம்படுத்தல்கள் மூலமாக இறுதித் தயாரிப்பின் தரத்தை உயர்த்துவதாகும். இணையத்தின் வளர்ச்சியால் பரந்துபட்ட தயாரிப்பு முறைகளையும், தொடர்பாடல் முறைகளையும், சமுதாயத் தோடான உறவுகளையும் பலப் படுத்தியது. இதன் தொடர்ச்சியாக **திறந்த மூலநிரல் மென்பொருட்களே** பெரும்பாலும் வெளிவந்தன.  
வர்த்தக ரீதியிலான மென்பொருட் தயாரிப்புப் போன்றல்லாது **திறந்த மூல நிரல்** மாதிரிகள் வேறு வேறான அணுகுமுறைகளைக் கையாளகின்றன
# திறந்த மூலநிரல்

## வரலாறு

நெட்ஸ்கேப் நிறுவனத்தினர் ஜனவரி 1998 இல் அவர்களின் உலாவியான நவிகேட்டரின் மூலநிரல்களை வெளியிட்டனர். எனினும் வெளிவிடும் போது இலவசம் என்னும் சொல்லின் ஆங்கிலப் பதத்தில் உள்ள குழப்பத்தால் அவர்கள் திறந்த என்னும் பொருள் படும் Open என்னும் சொல்லைத் தெர்ந்தெடுத்து அவர்களின் மொசிலா என்னும் பெயருடன் **திறந்த மூல நிரலை** வெளிவிட்டனர்.  
இதுவே திறந்த மூல நிரலின் பிறப்பு எனப் பெரும்பாலும் கருதப் படுகின்றது. எவ்வாறாயினும் இதற்கு முன்னரே இன்றைய வையக வலையின் முன்னோடியான **மேம்படுத்தப்பட்ட ஆய்வுத் திட்ட அமைப்புகளின் வலையமைப்பில்** ARPANET கருத்துக்களைக் கேட்டறிதல் Request For Comments என்னும் முறை பயன்படுத்தப் பட்டது.
# திறந்த மூலநிரல்

## சந்தை

**திறந்த மூலநிரல்கள் மூலம்** மென்பொருட்கள் மாத்திரம் அன்றிப் பல்வேறு சமுதாய, அரசியல் மற்றும் பல்வேறு கல்வி முறைகள் மாற்றமடைந்தன. லினக்ஸ் இயங்கு தளத்தின் ஸ்தாபகரான லினஸ் ரோர்வால்ட்ஸ் **எதிர் காலத்தில் எல்லாமே திறந்த மூல நிரல்களாய் இருக்கும்** என்றார்.  
**திறந்த மூல நிரல்களால்** வெளிப்படைத்தன்மை, சுதந்திரம் ஆகியவை அதிகரித்தன. இதனால் கட்டற்ற கலைக்கழஞ்சியமான விக்கிப்பீடியா உயிரியற்தொழில்நுட்பம் Biotechnology CAMBIA ஊடான ஆய்வுகளும் வெளிவந்தன. திறந்த மூல நிரற் தத்துவங்கள் பொதுவான உருவாக்கங்கள் என ஆங்கிலத்தில் பொருள்படும் Creative Commons இலும் பயன்படுத்தப் படுகின்றது. இது பொதுவாக எல்லோருமே **அடம்பன் கொடியும் திரண்டால் மிடுக்கு** என்ற பழ மொழிக்கமைய கூட்டு முயற்சிகளிலேயே பயன்படுகின்றது.
# திறந்த மூலநிரல்

## விவசாயம்

- குடிவகைகள்
- திறந்த கோலா OpenCola. இது திறந்த மூலநிரலினால் கவரப்பட்ட திட்டமாகும். கோலா மென்பொருள் தயாரிப்பாளர்கள் தமது தயாரிப்பு யுக்திகளை மிகவும் இரகசியமாகவே வைத்துள்ளனர். தன்னார்வலர்கள் இணையத்தினூடாக கோலா போன்ற பானத்தின் தயாரிப்புமுறைகளை இணையத்தில் பிரசுரித்துள்ளனர்.
- பியர்: பல்கலைக்கழக மாணவர்கள் சிலர் பியர் தயாரிப்பு முறைகளை இணையத்தில் பிரசுரித்துள்ளனர்.
# திறந்த மூலநிரல்

## சுகாதாரம்

- மருத்துவம்
மருந்து வகைகள்: மருந்து வகைகளைத் தயாரிப்பதில் திறந்த மூல நிரல்களைத் தயாரிப்பதில் பல கருத்துக்கள் முன்வைக்கப் பட்டுள்ளன.
# திறந்த மூலநிரல்

## தொழில் நுட்பம்

- கணினி மென்பொருள்
- திறந்த மூல நிரல் மென்பொருள்
மென்பொருட்களின் மூல நிரல்கள் பொதுவாக இணையத்தில் பிரசுரிக்கப் பட்டு யாராலும் பிரதியெடுக்க அனுமதிக்கப் பட்டு, மாற்றம் செய்யவோ, மீள்விநியோகம் செய்யவோ எதுவித கட்டணமோ கட்டுப்பாடோ இன்றி அனுமதி வழங்குவதாகும். திறந்த மூல நிரல்கள் சமுதாயத்தின் கூட்டு முயற்சியாலேயே விருத்தி செய்யப் பட்டு வருகின்றது. இந்தச் சமுதாயமானது தன்னியான ஓர் நிரலாக்கரையோ அல்லது மிகவும் பெரிய நிறுவனத்திலோ இருக்கும்.
- திறந்த வன்பொருட்கள்
வன்பொருளின் அமைப்புகள் யாவும் ஓர் மென்பொருள் வடிவத்தில் இருக்கும் இவை அநேகமாக இணையத்தில் பிரசுரிக்கப்பட்டு எவராலும் இதைப் பெறக்கூடியதாக இருக்கும்.
# வலைவாசல்:இலங்கை/Intro

**இலங்கை** இந்தியத் துணைக்கண்டத்தின் தென்கீழ் கரைக்கு அப்பால் இந்தியப் பெருங்கடலில் அமைந்துள்ள ஒரு அழகான தீவு தேசம் ஆகும். இலங்கையின் அமைவின் காரணமாக இந்தியப் பெருங்கடலின் நித்திலம் என்ற புகழும் இதற்கு உண்டு. இலங்கை ஒரு பல்லின, பல்சமய, நாடாகும். இலங்கை 2500 ஆண்டு பழைமையான வரலாற்றை கொண்டது. அதற்கு முன்னர் கம்ப இராமாயணத்தில் இலங்கை பற்றிய தகவல்கள் காணப்படுகிறது. 1815 ஆம் ஆண்டு இலங்கையின் கடைசி தன்னாட்சி தனிநாட்டரசான கண்டி இராச்சியம் வீழ்ச்சியடைந்தது தொடக்கம் இலங்கை பிரித்தானியாவின் குடியேற்றவாதநாடாக மாறியது. மீண்டும் 1948 பெப்ரவரி 4 ஆம் நாள் விடுதலை பெற்று தன்னுரிமைத் (சுதந்திர) தனி நாடாகியது. 1972 ஆம் ஆண்டு இலங்கை தன்னை குடியரசாக அறிவித்துக்கொண்டது. 1948 ஆண்டுக்குப் பின்னரான இலஙகையில் தோன்றிய இனமுறுகள் ஒரு உள்நாட்டு யுத்தத்தை (போரை) ஏற்படுத்தியது. 2002 ஆம் முதல் தமிழீழ விடுதலைப் புலிகளுக்கும் இலங்கை அரசுக்கும் இடையே யுத்த (போர்) நிறுத்த ஒப்பந்தம் கைசாத்திடப்பட்டு, பல மீறல்கள்களுக்கு பின்னும், நடைமுறையிலுள்ளது.
# வலைவாசல்:இலங்கை/Selected article

**யாழ்ப்பாண நகரம்** இலங்கைத்தீவின் வட கோடியிலுள்ள ஒரு நகராகும். இது யாழ்ப்பாணக் குடாநாட்டின் தென்மேற்குப் பகுதியில் யாழ்ப்பாண நீரேரியைப் பார்த்தபடி அமைந்துள்ளது. இலங்கையின் தலைநகரான கொழும்பிலிருந்து 396 கி.மீ. தூரத்தில் அமைந்துள்ள இந் நகரம், நீண்ட காலமாகவே நாட்டிலுள்ள இரண்டாவது பெரிய நகரமாக விளங்கி வருகிறது. 1987 ஆம் ஆண்டுக்கு முன்னர் வடமாகாணத்தின் தலைநகரமாக விளங்கிய யாழ்ப்பாணம், அந்த ஆண்டில், தற்காலிகமாக வடக்கு, கிழக்கு மாகாணங்களை இணைத்து உருவான வட-கிழக்கு மாகாணசபைக்குத் திருகோணமலையைத் தலைநகரமாக்கியபின், மாகாணத் தலைநகரம் என்ற அந்தஸ்த்தை இழந்தது.  
மேலும்...
# வலைவாசல்:இலங்கை/Did you know

- இலங்கை இந்து சமுத்திரத்தில் முத்து என அழைக்கப்படுகின்றது.
- இலங்கை கிரிக்கட் உலகக்கிண்ணத்தை 1996 ல் கைப்பற்றியது.
- தெற்கு ஆசியாவில் இலங்கையே கல்வி அறிவு கூடிய நாடாகும்.
- இலங்கையின் முதலாவது அதிபர் (சனாதிபதி) வில்லியம் கொபல்லாவ ஆவார்.
# வலைவாசல்:இலங்கை/Web resources

- இலங்கை சுற்றுலாதுறை பற்றி [[wikitravel] கூறுவது]
- இலங்கை சுற்றுலாதுறை
- இலங்கை அரசியல்
- ஸ்ரீ தலதா மாளிகை தளம்
- இலங்கை செய்திகள் Updated 24/7
- இலங்கை வணிக செய்திகள் Updated 24/7
- இலங்கை செய்தி மேலோட்டங்கள்
- இலங்கையின் ஒலிபரப்புத்துறை வரலாறு
- ஐக்கிய இலங்கை - ஐக்கியம், சமாதனம், சனநாயகம் என்பவற்றை ஊக்குவிப்போம்
- இலங்கை நுழைவாயில்
# விக்கி

**விக்கி** (*wiki*, ) என்பது ஓர் இணையத்தளத்துக்கு வரும் பார்வையாளர்களே ஏனையோருடன் இணைந்து அத்தளத்தின் உள்ளடக்கத்தைத் திருத்தவோ, கூட்டவோ, குறைக்கவோ தக்க வகையில் அமைந்திருக்கும் ஒரு வலைச் செயலியைக் குறிக்கும். இந்த மாற்றங்கள் ஓர் இணைய உலாவியில் ஓர் எளிய குறியீட்டு மொழி அல்லது "வாட் யூ சீ இஸ் வாட் யூ கெட்" (WYSIWYG) தொகுப்பானின் உதவியுடனோ செய்யப்படுகிறது. இது போன்ற பல இணையத்தளங்களில் பயனர் கணக்கு உருவாக்காமல் கூட உள்ளடக்க மாற்றங்களைச் செய்ய இயலும். செயல்பாட்டுக்கும் தொடர்பாடல்களுக்கும் எளிதாக இருப்பதால், விக்கிகள் கூட்டு எழுத்தாக்க முயற்சிகளுக்குச் சிறந்த கருவியாகத் திகழ்கின்றன. விக்கி என்ற சொல், இது போன்ற இணையத்தளங்களை இயக்க உதவும் விக்கி மென்பொருளையும் குறிக்கும். விக்கிவிக்கிவெப் என்ற மென்பொருள் தான் விக்கி முறையில் அமைந்த முதல் மென்பொருளாகும். விக்கிவிக்கிவெப் என்ற பெயரை வார்ட் கன்னிங்ஹாம் என்பவர் முதன்முதலில் இட்டார்.  
விக்கி என்னும் சொல், ஹவாய் மொழியில் வழங்கப்படும் விக்கிவிக்கி என்ற சொல்லின் சுருக்கம் ஆகும். இந்தச் சொல், செயல்களைத் துரிதப்படுத்த பயன்படுத்தப்படும் "விரைவு விரைவு" என்று பொருள் தரும் சொல் ஆகும். இந்த ஹவாய் மொழிச்சொல்லின் உண்மையான பலுக்கல் வீக்கிவீக்கி என்பதாகும். எனினும், தமிழுலகில் இவ்விணையத்தளங்கள் அறியப்பட்டபோது விக்கி என்ற ஒலிப்பே பயன்படுத்தப்பட்டதால் அதுவே நிலைத்தது.  
விக்கி மென்பொருளுக்கு ஓர் எடுத்துக்காட்டாக விக்கிப்பீடியா தளத்தை இயக்கும் மீடியாவிக்கியை<nowiki/>க் குறிப்பிடலாம். விக்கி இணையத்தளங்களுக்கு எடுத்துக்காட்டு விக்கிப்பீடியா, விக்சனரி ஆகிய இணையத்தளங்களைக் குறிப்பிடலாம். இது போன்ற தளங்களைத் தவிர்த்து, விக்கி இணையத்தளங்கள் ஒரு நிறுவனத்தின் உட்பயன்பாட்டுக்கும் நிர்வாகத்துக்கும் தொடர்பாடலுக்கும் கூட உதவுகின்றன.
# விக்கி

## வரலாறு

விக்கி விக்கி வெப் என்னும் தளமே விக்கி என்றழைக்கப்பட்ட முதல் தளமாகும். வார்டு கன்னிங்காம் விக்கி விக்கி வெப்ஐ 1994இல் உருவாக்கத் தொடங்கினார், அதனை மார்ச் 25,1995இல் c2.com என்ற இணையத்தள டொமைனில் நிறுவினார். ஹானலூலூ சர்வதேச வானூர்திநிலையப் பணியாளர் ஒருவர், வானூர்திநிலைய முனையங்களுக்கு இடையே ஓடும் "விக்கி விக்கி" ஷட்டில் பேருந்தைப் பிடிக்குமாறு தன்னிடம் சொன்னதை நினைவுகூறும் கன்னிங்காமால் இந்தப் பெயர் வைக்கப்பட்டது. கன்னிங்காமின் கூற்றுப்படி,"விரைவு-வலைத்தளம் என்று இதற்குப் பெயரிடுவதைத் தவிர்ப்பதற்காக 'விரைவு' என்பதற்கு எதுகை மோனை மாற்றாக உள்ள விக்கி விக்கியை நான் தேர்ந்தெடுத்தேன்."  
கன்னிங்காம் ஒருவகையில் ஆப்பிள் நிறுவனத்தின் ஹைபர்கார்டால் கவரப்பட்டார். பல்வேறு அட்டைகளுக்கு இடையே இணைக்க உதவும் வர்ச்சுவல் "அட்டை குவியல்களை(card stacks)" உருவாக்க பயனர்களுக்கு உதவும் வகையிலான ஒரு அமைப்பை ஆப்பிள் நிறுவனம் உருவாக்கியிருந்தது.பயனர்கள் "ஒருவருடைய உரை குறித்து கருத்து தெரிவிக்கவும் அதை மாற்றவும்" உதவக்கூடிய வானெவர் புஷ்ஷின் கருத்தாக்கத்தையே கன்னிங்காம் மேம்படுத்தினார். 2000 ஆம் ஆண்டுகளின் முற்பகுதியில், உடனுழைப்பாளர் மென்பொருளாக விக்கிகளை நிறுவனங்களில் பயன்படுத்துவது அதிகரித்தது.திட்டத் தகவல்தொடர்பு, இண்ட்ராநெட்டுகள் மற்றும் ஆவணமாக்கல், முதலாவதாக தொழில்நுட்ப பயனர்களுக்கென்றும் ஆகியவை இதன் பொதுவான பயன்பாடுகளாகும். இன்று சில நிறுவனங்கள் தங்கள் ஒரே உடனுழைப்பாளர் மென்பொருளாகவும், நிலையான இண்ட்ராநெட்டுகளுக்கு மாற்றாகவும் விக்கிகளையே பயன்படுத்துகின்றன, மற்றும் சில பள்ளிகளும் பல்கலைக்கழகங்களும் குழு பயில்தலை விரிவுபடுத்த விக்கிகளையே பயன்படுத்துகின்றன. பொது இணையத்தளத்தைவிட ஃபயர்வால்களுக்கு அடுத்தபடியாக விக்கிகள் பெருமளவில் பயன்படுத்தப்படுகின்றன.  
மார்ச் 15,2007இல் *ஆக்ஸ்ஃபோர்டு ஆங்கில அகரமுதலி* யில் *விக்கி * இடம்பெற்றது.
# விக்கி

## சிறப்பியல்புகள்

வாடு கன்னிங்காமும் இணையாசிரியர் போ லியுஃப்பும் தங்களது புத்தகமான *The Wiki Way: Quick Collaboration on the web* இல் விக்கி கருத்தாக்கத்தின் சாராம்சமாக பின்வருவனவற்றை விவரிக்கின்றனர்:  
- வேறு எந்த ஆட்-ஆன்களும் இன்றி பிளைன்-வெனிலா வலை உலாவியை மட்டும் பயன்படுத்தி விக்கி வலைத்தளத்திற்குள்ளாக எந்த ஒரு பக்கத்தையும் எடிட் செய்யவும் அல்லது புதிய பக்கங்களை உருவாக்கவும் பயனர்கள் அனைவரையும் விக்கி வரவேற்கிறது.
- கிட்டத்தட்ட உள்ளுணர்வுரீதியில் சுலபமாக பக்க இணைப்புகளை உருவாக்குவதன் மூலம் பல்வேறு பக்கங்களுக்கிடையே அர்த்தமுள்ள தலைப்புகளுக்கான இணைப்புகளை விக்கி மேம்படுத்துகிறது என்பதுடன் குறிப்பிட்ட இலக்குப் பக்கம் இருக்கிறதா இல்லையா என்பதையும் காட்டுகிறது.
- ஒரு விக்கி என்பது வழக்கமான வருகையாளருக்கென்று கவனத்தோடு உருவாக்கப்பட்ட தளம் அல்ல. பதிலாக, வலைத்தள பக்கத்தை உருவாக்குதல் மற்றும் தொடர்ந்து மாற்றம் செய்கின்ற தொடர்ந்து நிகழும் செயல்களில் வருகைதாரர்கள் ஈடுபட வேண்டும் என கோருகிறது.  
வலை உலாவியைப் பயன்படுத்தி, எளிய குறியீட்டு மொழியில் ஆவணங்கள் உடனுழைப்புரீதியாக எழுதப்படுவதை விக்கி சாத்தியமாக்குகிறது. விக்கி வலைத்தளத்தில் உள்ள ஒரு ஒற்றைப் பக்கம் "விக்கி பக்கம்", என்று குறிப்பிடப்படுகிறது, அதே சமயம் ஹைபர்லின்க் மூலம் வழக்கமாக நல்ல முறையில் உள்ளிணைப்பு செய்யப்படும் மொத்த பக்கங்களின் தொகுப்பும் "தி விக்கி" எனப்படும். விக்கி என்பது தகவலை உருவாக்க, உலாவ மற்றும் அதன் வழியாக தேடுவதற்கான ஒரு தரவுத்தளம் ஆகும்.  
பக்கங்களை சுலபமாக உருவாக்கி புதுப்பிக்க முடியும் என்பதே விக்கி தொழில்நுட்பத்தின் வரையறு சிறப்பியல்பாகும். பொதுவாக, மறுபார்வை செய்யப்படுவதற்கு முந்தையை மேம்படுத்தல்கள் ஏற்றுக்கொள்ளப்படுவதில்லை. பயனர் கணக்குகள் தேவையில்லாமலேயே பொதுமக்களால் மாற்றப்படக்கூடிய அளவிற்கு பல விக்கிகளும் வைக்கப்பட்டுள்ளன. சிலநேரங்களில், தானியங்கிரீதியாக எடிட் செய்வதற்கான ஒப்புதலுக்காக "விக்கி சிக்னேச்சரை" உருவாக்க ஒரு அமர்விற்கென்று லாகிங் இன் செய்வது வரவேற்கப்படுகிறது.இருப்பினும், எடிட் செய்யப்படுபவை பலவும் நிஜ நேரத்தில் செய்யப்பட்டு கிட்டத்தட்ட உடனடியாக ஆன்லைனில் தோன்றுகின்றன. இது இந்த அமைப்பு தவறான முறையில் பயன்படுத்தப்படுவதற்கு வழிவகுக்கிறது.தனியார் விக்கி சர்வர்கள் பயனர், பக்கங்களை எடிட் செய்யவும், சில சமயங்களில் அவற்றைப் படிப்பதற்கும்கூட பயனர் நம்பகத்தன்மையைக் கோருகிறது.  
பவுலஸ் எட் அல், அதாவது, "விக்கியின் திறந்ததன்மை 'டார்விக்கினிசம்' என்ற கருத்தை தருகிறது', இக் கருத்து விக்கி பக்கங்களுக்கு நிகழும் 'சமூக ரீதியான டார்வினியன்' நிகழ்வை விவரிக்கிறது. அடிப்படையில் விக்கி பக்கங்களின் திறந்த தன்மை மற்றும் அவை தொகுக்கப்படும் வேகம் இவற்றால் விக்கி பக்கங்கள் இயற்கையால் உயிரினங்கள் எதிர்கொள்ளும் பரினாம வளர்ச்சி போன்ற ஒரு பரிணாம தேர்வு நிகழ்வை எதிர்கொள்கின்றன. பொருத்தமற்ற வாக்கியங்கள் இரக்கமற்று நீக்கப்படுகின்றன. தொகுக்கப்பட்டு, பொருத்தமில்லையெனில் மாற்றப்படுகின்றன. இதனால் ஒரு உயர்தரமான பரிணாம வளர்ச்சி நிகழ்ந்து, தொடர்புடைய தரமான பக்கங்கள் கிடைக்கின்றன. மேலும் இந்த திறந்த தன்மையால் முறையற்ற பயன்பாடு மற்றும் உண்மையற்ற தகவல்கள் அளிக்கப்படுவது நடந்தாலும், அதே காரணத்தால் தவறுகள் உடனுக்குடம் திருத்தப்பட்டு மீண்டும் தரமான விக்கி பக்கம் கிடைக்கிறது.
# விக்கி

## சிறப்பியல்புகள்

### நகர்த்திச்செல்லல்

பெரும்பாலான பக்கங்களுக்குள்ளாக உள்ள உரையில் மற்ற பக்கங்களோடு பெரும் அளவிலான ஹைபர்டெக்ஸ்ட் இணைப்புகள் இருக்கின்றன. இந்த வடிவிலான நேர்க்கோடற்ற நகர்த்திச்செல்லல் கட்டமைக்கப்பட்ட/வடிவமாக்கப்பட்ட நகர்த்திச்செல்லல் திட்டங்களைவிட விக்கிக்கு மிகவும் "நெருக்கமானவை".பயனர்கள் படிநிலை வகைப்படுத்தல்கள்படியோ அல்லது அவர்கள் விரும்புகின்ற அமைப்பு வடிவத்தைக் கொண்டோ எந்தவித குறிப்பீடு எண் அல்லது உள்ளடக்கப் பட்டியலை உருவாக்கலாம் என்று அது கூறுகிறது. பல்வேறு உருவாக்க ஆசிரியர்கள் பக்கங்களை ஒரு குறிப்பிட்ட முறையில் உருவாக்கவும் அழிக்கவும் செய்வதால் இதை கையால் கையாளுவது சவால்மிகுந்ததாக இருக்கலாம்.இது போன்ற குறிப்பீட்டுப் பக்கங்களின் பராமரிப்பிற்கு உதவ பக்கங்களை வகைப்படுத்தவோ அல்லது டேக் செய்யவோ விக்கிகள் பொதுவாக ஒன்று அல்லது அதற்கு மேற்பட்ட முறைகளை வழங்குகின்றன.  
பெரும்பாலான விக்கிகள் கொடுக்கப்பட்ட பக்கத்தோடு இணைக்கும் பக்கங்கள் அனைத்தையும் காட்டுகின்ற பேக்லைன் என்னும் சிறப்பம்சத்தைக் கொண்டிருக்கின்றன  
இதுவரை இல்லாத பக்கங்களோடு விக்கியில் இணைப்புகளை உருவாக்குவது தனித்துவமானது, இதன் வழியாக விக்கிக்கு புதிதாக உள்ள விஷயம் குறித்து மற்றவர்களுக்குத் தெரிந்ததை பகிர்ந்துகொள்ள வரவேற்கப்படுகிறார்கள்.
# விக்கி

## சிறப்பியல்புகள்

### பக்கங்களை இணைத்தலும் உருவாக்குதலும்

"இணைப்பு முறை" எனப்படும் குறிப்பி்ட்ட வாக்கிய அமைப்பைப் பயன்படுத்தி இணைப்புகள் உருவாக்கப்படுகின்றன (மேலும் பார்க்க CURIE). உண்மையில் பெரும்பாலான விக்கிகள் பக்கங்களுக்கு பெயரிடவும் இணைப்புகளை உருவாக்கவும் கேமல்கேலைப் பயன்படுத்துகின்றன.இவை ஒரு சொற்றடரிலுள்ள வார்த்தைகளை கொட்டை எழுத்துகளில் எழுதுவதன் மூலமும், அவற்றிற்கிடையே உள்ள வெற்றிடங்களை நீக்குவதன் மூலமும் உருவாக்கப்படுகின்றன ("கேமல்கேஸ்" என்ற வார்த்தையே இதற்கான உதாரணம்).கேமல்கேஸ் இணைப்புகளை மிக சுலபமாக உருவாக்குகின்ற அதேசமயத்தில், நிலையான எழுத்துக்களிலிருந்து மாறுபடும் வடிவத்தில் எழுதப்பட்ட இணைப்புகளுக்கும் இது வழியமைக்கிறது. கேமல்கேஸ் அடிப்படையிலான விக்கிகள் "TableOfContents" மற்றும் "BeginnerQuestions" போன்ற பெயர்களோடு பல இணைப்புகளைப் பெற்றிருப்பதால் சுலபமாக அடையாளம் காணக்கூடியவையாக இருக்கின்றன. வெற்றிடங்களை மீண்டும் சேர்ப்பதன் மூலமாக "நேர்த்தி" போன்ற இணைப்புகளுக்கான காட்சிப்படுத்தக்கூடிய ஆதாரத்தை திருப்பியளிக்க விக்கிக்கு வாய்ப்பிருக்கிறது என்பதுடன், லோயர் கேஸுக்கு திரும்பிவரும் வாய்ப்பும் இருக்கிறது.
இருப்பினும், ஆதாரத்தின் வாசிப்புத்திறனை மேம்படுத்துவதற்கான இணைப்பை இவ்வாறு மறுநிகழ்வு செய்வது கேமல்கேஸ் தலைகீழ் மாற்றம் மூலம் ஏற்பட்ட கொட்டை எழுத்தில் எழுதுதல் தகவல் இழப்பின் மூலம் வரம்பிற்குட்படுத்தப்படுகிறது.உதாரணத்திற்கு, "RichardWagner" என்பது "Richard Wagner," என்று திருப்பியளிக்கப்பட வேண்டும், அதேசமயம் "PopularMusic" என்பது "popular music" என்று திருப்பியளிக்கப்பட வேண்டும்.எந்த கொட்டை எழுத்து கொட்டை எழுத்தில் இருக்க வேண்டும் என்பதைத் தீர்மானிப்பதற்கு சுலபமான முறை எதுவுமில்லை.இதன் விளைவாக, விக்கிகள் பலவும் அடைப்புக்குறிகளைப் பயன்படுத்தி இப்போது "இலவச இணைப்பைப்" பெறுகின்றன, மற்றும் சில வழக்கமாக கேமல்கேஸ் செயல்நிறுத்தம் செய்துவைத்துள்ளன.
# விக்கி

## நம்பிக்கையும் பாதுகாப்பும்

### மாற்றங்களைக் கட்டுப்படுத்துதல்

தவறிழைப்பது சிரமம் என்பதைக் காட்டிலும், தவறுகளை சுலபமாக சரிசெய்தல் என்ற தத்துவத்தின் அடிப்படையிலேயே விக்கிகள் பொதுவாக வடிவமைக்கப்படுகின்றன. இவ்வாறு, விக்கிகள் மிகவும் வெளிப்படையானவையாக இருக்கையில் பக்கங்களின் உள்ளடக்கத்திற்கான கூடுதல் தகவல்களை சேர்ப்பதன் நம்பகத்தன்மையை சரிபார்ப்பதற்கான வாய்ப்புக்களையும் வழங்குகின்றன. கிட்டத்தட்ட எல்லா விக்கியிலும் மிகவும் முக்கியமானது, "சமீபத்திய மாற்றங்கள்" பக்கமாகும் - ஒரு திட்டவட்டமான பட்டியல் சமீபத்திய எடிட்களின் எண்ணிக்கையை அளிக்கிறது, அல்லது கொடுக்கப்பட்ட கால அளவிற்குள் செய்யப்பட்ட எடிட்களின் பட்டியலை அளிக்கிறது.சிறிய எடிட்களையும், தானியங்கி இறக்குமதி ஸ்கிரிப்டுகளாலும் ("போட்ஸ்(bots)") செய்யப்பட்ட எடிட்டிங்குகளையும் நீக்குவதற்கு சில விக்கிகளால் பட்டியலை வடிகட்ட முடியும்.  
சேஞ்ச் லாக்கிலிருந்து மற்ற செயல்பாடுகள் பெரும்பாலான விக்கிகளில் அணுகப்படக்கூடியவையாக இருக்கின்றன: திருத்தல் விவரம் முந்தைய பக்கப் பதிப்புகளைக் காட்டுகின்றன என்பதோடு டிஃப்(diff) அம்சம் இரண்டு திருத்தல்களுக்கு இடையிலான மாற்றங்களையும் ஹைலைட் செய்கிறது.திருத்தல் விவரத்தைப் பயன்படுத்துவது கட்டுரையின் முந்தைய பதிப்பை எடிட்டர் பார்க்கவும் மறுசேமிப்பு செய்யவும் உதவுகிறது.இந்த டிஃப்(diff) அம்சம் இது அவசியமா இல்லையா என்பதை தீர்மானி்க்க பயன்படுத்தப்படுகிறது. "சமீபத்திய பக்கங்கள்" பக்கத்தில் பட்டியலிடப்பட்டுள்ள எடிட்டின் டிஃப்(diff)ஐ ஒரு வழக்கமான விக்கி பயனரால் பார்க்க முடியும் என்பதோடு, அது ஏற்றுக்கொள்ள முடியாத எடிட் என்றால் விவரத்தை ஆலோசித்து, முந்தைய பதிப்பை மறுசேமிப்பு செய்கிறது; இந்த நிகழ்முறை பயன்படுத்தப்படும் விக்கி மென்பொருளைப் பொறுத்து அதிகமாகவோ குறைவாகவோ எளிதாக்கப்படுகிறது.  
"சமீபத்திய மாற்றங்கள்" பக்கத்தில் ஏற்றுக்கொள்ளப்படாத எடிட்கள் தவறவிடப்பட்டிருந்தால், சில விக்கி என்ஜின்கள் கூடுதல் உள்ளடக்கக் கட்டுப்பாட்டை வழங்குகின்றன. அந்தப் பக்கம் அல்லது பக்கங்களின் தொகுப்பு தனது தரத்தை தக்கவைத்துக்கொள்வதை உறுதிப்படுத்த கண்கானிக்கப்படுகிறது.பக்கங்களை தக்கவைத்துக்கொள்ள நினைப்பவர் அந்தப் பக்கங்களை மேம்படுத்துவது குறித்து எச்சரிக்கப்படுவார், அத்துடன் புதிய பதிப்புகளை விரைவாக மதிப்பிட்டு சரிபார்க்கவும் அனுமதிக்கப்படுவார். ஒரு கவனிப்பு பட்டியல் இதன் பொதுவான அமலாக்கம் ஆகும்.  
சில விக்கிகள், "கவனிப்புக்குட்பட்ட சரிபார்த்தல்களை" செயல்படுத்துகின்றன. இதில், தேவையான அதிகாரமுள்ள சில எடிட்டர்கள், சில தொகுப்புகளை முறையற்றவை அல்ல என குறிக்க இயலும். ஒரு "குறிக்கப்படும் சரிபார்த்தல்" அமைப்பு, மாறுதல்களை அவை உறுதிசெய்யப்படும் முன் ஆன்லைனில் வருவதை தவிர்க்கிறது.
# விக்கி

## நம்பிக்கையும் பாதுகாப்பும்

### தேடுதல்

பெரும்பாலான விக்கிகள் குறைந்தது தலைப்புத் தேடுதலையாவது வழங்குகின்றன, சிலநேரங்களில் முழு உரை தேடலையும் வழங்குகின்றன.இந்தத் தேடுதலின் அளவீட்டுத்திறன் விக்கி என்ஜின் தரவுத்தளத்தைப் பயன்படுத்துகிறதா இல்லையா என்பதைப் பொறுத்திருக்கிறது. பெரிய விக்கிகளில் மிக வேகமான தேடுதல்களுக்கு குறிப்பீடு செய்யப்பட்ட தரவுத்தள அணுகல் அவசியமாகும். மாற்றாக, கூகுள் போன்ற வெளிப்புற தேடு என்ஜின்கள், மிகவும் துல்லியமான முடிவுகளைப் பெறும் வகையில் வரம்பிற்குட்பட்ட தேடுதல் செயல்பாடுகளோடு சிலசமயங்களில் விக்கிகளில் பயன்படுத்தப்படுகின்றன. இருப்பினும், தேடு என்ஜினின் குறிப்பீடுகள் பல வலைத்தளங்களிலும் மிகவும் பழையதாகிவிட்டதாக இருக்கலாம்(நாட்கள், வாரங்கள் மற்றும் மாதங்கள்).
# விக்கி

## நம்பிக்கையும் பாதுகாப்பும்

### மென்பொருள் கட்டுமானம்

விக்கி மென்பொருள் என்பது விக்கி அமைப்பில் செயல்படுகிற, பொதுவான வலைத்தள பிரவுஸர்களைப் பயன்படுத்தி வலைப்பக்கங்களை உருவாக்கவும் எடிட் செய்வதற்கும் உதவுகின்ற ஒருவகையான உடனுழைப்பாளர் மென்பொருளாகும். ஒன்று அல்லது அதற்கு மேற்பட்ட வெப் சர்வர்களில் செயல்படுகின்ற பயன்பாட்டு சர்வர்களாக இது வழக்கமாக செயல்படுத்தப்படுகிறது. உள்ளடக்கமானது ஆவண அமைப்பில் சேமிக்கப்படுகிறது, அந்த உள்ளடக்கத்திற்கான மாற்றங்கள் சார்புநிலை தரவுத்தள நிர்வாக அமைப்பில் சேமிக்கப்படுகிறது. மாற்றாக, பர்சனல் விக்கிகள் ஒற்றை கம்ப்யூட்டரில் தனித்திருக்கும் பயன்பாடாக செயல்படுகிறது. உதாரணத்திற்கு: விக்கிபேட்.
# விக்கி

## நம்பிக்கையும் பாதுகாப்பும்

### நம்பகத்தன்மை

பொதுவானவர்களால் எடிட் செய்யப்படும் விக்கி அமைப்புகள் குறித்து விமர்சிப்பவர்கள் இந்த அமைப்புகளில் சுலபமாக குறுக்கிட்டுவிடமுடியும் என்று வாதிடுகின்றனர், அதேசமயம் இதற்கு ஆதரவானவர்கள், பயனர் சமூகத்தினர் கெடுநோக்குள்ள உள்ளடக்கத்தைக் கண்டுபிடித்து அதை சரிசெய்துவிடுவர் என்கின்றனர். அணுகலை மேற்கொள்பவையாக இருக்கின்றன; சேதத்தைத் தடுப்பதற்கு முயற்சி செய்வதைக் காட்டிலும் சேதப்படுத்தியதை இல்லாமல் செய்வது சுலபமானது. பெரிய விக்கிகள் வேண்டுமென்றே அழிக்கப்படுவதை அடையாளம் கண்டு மீட்டெடுக்கக்கூடிய போட்ஸ்கள் போன்ற நுட்பமான முறைகளை நிறுவியிருக்கின்றன என்பதோடு ஒவ்வொரு எடிட்டிலும் சேர்க்கப்படுகின்ற கேரக்டர்களைக் காட்டும் ஜாவாஸ்கிரிப்ட் புற இணைப்புகளையும் பயன்படுத்துகின்றன. இம்முறையில், போல்ட்களால் அடையாளம் காணமுடியாத, பயனர்கள் பெருமளவில் கவனம் செலுத்தாத மிகக்குறைவாக சேர்க்கப்படும்/அழிக்கப்படும் இடத்திலுள்ள வேண்டுமென்றே அழி்க்கப்படுதலை "சிறிதளவு வேண்டுமென்றே அழிக்கப்பட்டது" அல்லது "வஞ்சகமாக வேண்டுமென்றே அழிக்கப்பட்டது" என்று வரம்பிற்குட்படுத்திக்கொள்ள முடியும்.  
ஒரு விக்கி பெறுகின்ற வேண்டுமென்றே அழிக்கப்படுதலின் அளவு விக்கி எந்த அளவிற்கு இருக்கிறது என்பதைப் பொறுத்திருக்கிறது. உதாரணத்திற்கு, சில விக்கிகள் பயனர்கள் எடிட் செய்வதற்குப் பயன்படுத்தும் ஐபி முகவரியைக் கொண்டு அடையாளம் காணப்படக்கூடிய பதிவுசெய்யாத பயனர்களை அனுமதிக்கின்றன, மற்றவை பதிவுசெய்த பயனர்களுக்கென்று மட்டும் செயல்பாட்டை வரம்பிற்குட்படுத்திக்கொள்கின்றன. பெரும்பாலான விக்கிகள் கணக்கு இல்லாமலேயே அநாமதேய எடிட்டிங்கை அனுமதிக்கின்றன, ஆனால் பதிவுசெய்த பயனர்களுக்கு கூடுதல் எடிட்டிங் செயல்பாடுகளை வழங்குகின்றன; பெரும்பாலான விக்கிகளில் பதிவுபெற்ற பயனராக இருப்பதே சுருக்கமான எளிதான நிகழ்முறையாகும். குறிப்பிட்ட சில டூல்களுக்கு அனுமதி பெறுவதற்கு முன்பு சில விக்கிகள் கூடுதல் காத்திருப்பு காலத்தைக் கோருகின்றன. உதாரணத்திற்கு, ஆங்கில விக்கிபீடியாவில் பதிவுசெய்த பயனர்கள் தங்களுடைய கணக்கு குறைந்தது நான்கு நாட்கள் ஆகியிருந்தால் மட்டுமே பக்கங்களை மறுபெயரிட முடியும்.போர்ச்சுகீஸ் விக்கிபீடியா போன்ற மற்ற விக்கிகள் நேரக் கோருதலுக்கு பதிலாக எடிட்டிங் கோருதலையே பயன்படுத்துகின்றன, ஒரு எடிட்டராக நம்பகத்தன்மையையும் பயன்மிக்க திறனையும் பயனர் நிரூபிப்பதற்கு குறிப்பிட்ட எண்ணிக்கையிலான எடிட்களை செய்துமுடித்த பின்னர் அவர்களுக்கு கூடுதல் கருவிகளை வழங்கிவிடுகின்றன.அடிப்படையில், "மூடப்பட்ட" விக்கிகள் மிகவும் பாதுகாப்பான மற்றும் நம்பகத்தன்மை மிக்கவை, ஆனால் மெதுவான வளர்ச்சியுள்ளவை, அதேசமயம் மிகவும் வெளிப்படையாக உள்ள விக்கிகள் நிலையான விகிதத்தில் வளர்கின்றன ஆனால் வேண்டுமென்றே அழிக்கபடுதலுக்கு சுலபமான இலக்காக இருக்கின்றன. இதற்கான தெளிவான உதாரணமாக விக்கிபீடியாவும் சிட்டிஸண்டியமும் இருக்கின்றன.முதலாவது அதிகபட்ச அளவு வெளிப்படையானது, கணிப்பொறியும் இணையத்தள அணுகலும் உள்ள எவரையும் எடிட் செய்ய அனுமதிப்பது, விரைவாக வளர்ச்சியடைவது, இரண்டாவதாக இருப்பது பயனர்களின் உண்மையான பெயர் மற்றும் வாழ்க்கைக் குறிப்பைக் கோருவது, இது விக்கியின் வளர்ச்சியை பாதிக்கக்கூடியது, ஆனால் பெரும்பாலும் "வேண்டுமென்றே அழிக்கப்படுதலற்ற" சூழலை உருவாக்கக்கூடியது.
# விக்கி

## சமூகங்கள்

### ஆராய்ச்சி சமூகங்கள்

விக்கிகள் ஆராய்ச்சிக்குரிய ஒரு பரபரப்பான விஷயமாக இருக்கிறது. நன்கறியப்பட்ட இரண்டு விக்கி மாநாடுகளாவன  
- விக்கிகள் குறித்த சர்வதேச சிம்போஸியம் (WikiSym), விக்கி ஆராய்ச்சிக்கென்றும் பொதுவான பயிற்சிக்கென்றும் அர்ப்பணிக்கப்பட்ட ஒரு மாநாடு
- விக்கிமேனியா, விக்கிபீடியா போன்ற விக்கிமீடியா ஃபவுண்டேஷன் திட்டங்களின் ஆராய்ச்சி மற்றும் பயிற்சிக்கென்று அர்ப்பணிக்கப்பட்ட ஒரு மாநாடு  
விக்கி மென்பொருள் அல்லது அதன் மாறுபாடுகளைப் பயன்படுத்தும் பல்வேறு சிறிய அளவிலான கல்வித்துறை சமூகங்களும் இருக்கின்றன. விக்கிடாட்ஸின் 'தத்துவ விசாரணைகள்' நன்கறியப்பட்ட ஒன்றாகும்.  
லண்டன் டைம்ஸ் உயர்கல்வித்துறை செய்தித்தாளில் ஏப்ரல் 2009இல் வெளிவந்த கட்டுரையில், தத்துவவாதியான மார்டின் கோஹன், இந்த 'பாட்டம்அப்' மாதிரியானது விக்கிபீடியா மற்றும் சிட்டிஸண்டியம் போன்று பேராவலுள்ள "எல்லா அறிவுக்குமான நூலகம்" என்ற இடத்தை உரிய நேரத்தில் எடுத்துக்கொள்ளும் என்று முன்னுரைத்திருந்தார்.  
சட்டங்கள்
பயனர் நடவடிக்கையை கட்டுப்படுத்த விக்கி சில விதிமுறைகளை பின்பற்றுகிறது. பின்வரும் 5 விதிமுறைகளைக் கொண்ட கொள்கைகளை விக்கிபீடியா கடைபிடிக்கிறது. விக்கிபீடியா ஒரு நடுநிலைமை கொண்ட கலைக்களஞ்சியம் ஆகும். விக்கிபிடியா ஒரு இலவச தகவல் தளம்.
விக்கிபீடியா பயனர்கள் மரியாதையான நாகரீகமான முறையில் தொடர்புகொள்ளவேண்டும். விக்க்கிபீடியாவிற்கு நிலையான சட்டங்கள் கிடையாது. பல விக்கிகள் சூழலுக்கேற்ப விதிகளை மாற்றிக்கொண்டுள்ளன. உதாரணமாக வரலாற்று காலங்களை குரிப்பிடுகையில் தன் பயனர்கள் பி.சி இ க்குப் பதிலாக பி.சி என்றுதான் பயன்படுத்த வேண்டுமெனவும் பயனற்ற செயல்களில் ஈடுபடக் கூடாது எனவும் கன்சர்வபீடியா வலியுறுத்துகிறது. ஒரு ஆசிரியர் தன் விக்கி வகுப்பிற்கு பின்வரும் கட்டளையைச் சொல்கிறார்: "நீங்கள் விக்கிக்கு என்ன செய்கிறீர்களோ அதனை விக்கி மற்றவர்களுக்கு செய்கிறது"
# விக்கி

## கூடுதல் பார்வைக்கு

- விக்கி மென்பொருளின் ஒப்பீடு
- உள்ளடக்க நிர்வாக முறை
- விக்கிகளின் பட்டியல்கள்
- பெரும் எண்ணிக்கையில் விநியோகிக்கப்பட்ட உடனுழைப்பு
- கட்டமைக்கப்பட்ட விக்கி
- பொதுவான எடிட் பட்டன்
- கற்றுக்கொள்ளும் மூலாதாரங்களின் பட்டியல் – விக்கி மற்றும் அது சார்ந்த பயிற்சி வகுப்புகள், அறிவுறுத்தல் வீடியோக்கள், ஸ்லைடுகள், பாடப்புத்தகங்கள், குவிஸ்கள், இன்னபிற.
# விக்கி

## பார்வைகளுக்கு

-
# விக்கி

## கூடுதல் வாசிப்பு

-
-
-
# போர்லாண்ட்

**போர்லாண்ட்** மென்பொருள் நிறுவனம் (முன்னர் பொர்லாண்ட் சர்வதேச நிறுவனம்) ஸ்கொட்ஸ் பள்ளத்தாகு, கலிபோர்னியாவில் அமைந்துள்ளது. இது நன்கு பிரசித்தி பெற்ற ரேபோ பஸ்கால் நிரலாக்கல் மொழியானால் வளர்ந்த இன்றைய டெல்பி மொழியினால் பிரபலமாகியுள்ளது.
# போர்லாண்ட்

## 80களில் உருவாக்கம்

1981 ஆகஸ்டில் ஓர் மிகச்சிறிய நிறுவனமாக அயர்லாந்தில் மூன்று டென்மார்க் நாட்டவர்களால் ஆரம்பிக்கப் பட்டது.  
போர்லாண்ட் சர்வதேசம் ஓர் தனியர் நிறுவனம் என்ற நிலையிலிருந்து மாறி பொது நிறுவனமாக 2 மே 1983 இல் கலிபோர்னியாவில் ஆரம்பிக்கப் பட்டது.பிலிப்பி ஹான் என்னும் அமெரிக்கரைத் தலைவராகக் கொண்டு இந்நிறுவனம் ஆரம்பிக்கப் பட்டது.  
பிலிப்பி ஹான் தொடர்ச்சியாக மென்பொருட்களை விருத்தி செய்யும் கருவிகளை வெளிவிடுவதன் மூலம் போர்லாண்டை வெற்றி கரமாக வழிநடத்தினார். இதன் முதலாவது பதிப்பான **ரேபோ பஸ்கால்** அண்டரஸ் ஹிஜல்ஸ்பேர்க் இனால தயாரிக்கப் பட்டது. 1984 இல் கணினியின் நினைவகத்தில் இருந்து பணியாற்றும் கணிப்பான், நேர ஒழுங்கமைப்பு, குறிப்புப் புத்தம் ஆகியன உள்ள **சைட்கிக்** :en:SideKick மென்பொருளை உருவாக்கினார்கள். 1987 செப்டம்பரில் அனாசா மென்பொருள் நிறுவனத்தை அதன் தகவற் தளக் கருவியான பரடொக்ஸ் உடன் வாங்கியது. 1989 இல் வரைபடங்களைக் காட்டும் குவாட்டறோபுறோ :en:Quattro Pro எனும் மென்பொருளையும் உருவாக்கினார்கள்.  
**ரேபோ பஸ்கால்** வெளிவரமுன்னர் நிரலாக்கல் மொழிகளில் ஆதிக்கம் செலுத்திய மைக்ரோசாப்ட் போர்லாண்டின் **ரேபோ பஸ்கால்** வருகையைத் தொடர்ந்து மைக்ரோசாப்ட் இயங்குதளங்கள், பாவனைக்குதவும் மென்பொருட்கள் ஆகியவற்றில் கவனம் செலுத்தத் தொடங்கினர் ஏனெனில் **ரேபோ பஸ்காலின்** கூட்டிணைந்த மென்பொருளை உருவாக்கும் சூழலானது மைக்ரோசாப்ட்டின் தூய வரிக்கு வரி மொழிபெயர்க்கும் இண்டபிறிட்டர், மற்றும் கம்பைலர்கள் :en:Compilers, விடச் சிறந்ததாக இருந்தது.
# போர்லாண்ட்

## 90களில் எழுச்சியும் வீழ்ச்சியும்

1981 செப்டெம்பரில் போர்லாண்ட் அஷன்ரேற் நிறுவனத்தில் இருந்து dBase ஐ வாங்கிக் கொண்டது. இதை வாங்கும் போது கொடுத்த அபரிமிதமான விலையே தொடர்ந்த நிதி நெருக்கடிகளிற்குக் காரணமாக அமைந்தது. விழுந்தவனை மாடேறி மிதிப்பது போல் மைக்ரோசாப்ட்டும் இதற்குப் போட்டியாக மைக்ரோசாப்ட் அக்ஸஸ் என்னும் மென்பொருளை வெளியிடுவதோடு நிற்காது dBase உடன் ஒத்தியங்கிய FoxPro ஐயும் வாங்கி *போர்லாண்டை*' விட விலைக்குறைப்புச் செய்து விற்பனை செய்தனர்.  
வர்த்தகரீதியான சந்தைப் படுத்தலைக் கொண்டிருந்த மைக்ரோசாப்ட்டை விட **போர்லாண்ட்டின்** சி++ நிரலாக்கல் மொழி மற்றும் ObjectPAL நிரலாக்கல் மொழியுடன் விருத்தி செய்யப்பட்ட பரடொக்ஸ் மைக்ரோசாப்ட் அக்ஸஸ் இலும் சிறந்ததாகக் கருதப் பட்டது.  
90 களின் நடுப்பகுதியில் போர்லாண்ட் மென்பொருட் கருவிகளைச் செய்யும் நிலையில் முதலாமிடத்தில் இருந்து கீழ் தள்ளப்பட்டது. இதற்குச் சிலர் மைக்ரோசாப்ட்டே காரணம் எனக் குறை கூறினர்.  
1995 இதன் தலைவரான பிலிப்பி ஹானைப் பதவி நீக்கம் செய்தனர்.  
அண்டரஸ் ஹிஜல்ஸ்பேக்கினால் டெல்பி துரித மென்பொருளை உருவாக்கும் கருவியானது அறிமுகம் செய்யப் பட்டது.
# போர்லாண்ட்

## தற்போதைய தயாரிப்புக்கள்

போர்லாண்டின் தற்போதைய தயாரிப்புக்கள்
- :en:C++Builder
- :en:CaliberRM
- Delphi
- :en:JBuilder
- :en:Optimizeit Suite
- :en:InterBase
- :en:JDataStore
- :en:Borland Enterprise Studio, for C++, Mobile and Java
- :Borland Enterprise Server
- :en:StarTeam
- Together
- Kylix
# பாலியர் நேசன் (சஞ்சிகை)

**பாலியர் நேசன்** என்பது யாழ்ப்பாணத்தில் சிறுவர்களுக்காக வெளிவந்த ஒரு சிற்றிதழாகும். இவ்விதழ் நவம்பர் 1859ம் ஆண்டில் வணக்கத்துக்குரிய ஈ. ஹேஸ்டிங்ஸ் (*Rev. E. Hastings*) என்பவரால் அமெரிக்கன் மிஷனின் "சாண்டேர்ஸ் அண்ட் ஹிட்ச்கொக்" தாபனத்தின் (Messrs. Sanders and Hitchcock) உதவியுடன் வெளியிடப்பட்டது. இதுவே ஈழத்து சிறுவர் சிற்றிதழ் வரலாற்றில் முதற்படியாக விளங்குகிறது. இது பெரிய தாளில் நான்கு பக்கங்களுடன், இரண்டாக மடித்து வெளிவந்தது. இதன் விலை அன்றைய நாளில் எட்டு அணாவாகும்.
# வைகை

**வைகை** அல்லது **வைகையாறு** என்பது தென் இந்தியாவின் தமிழகத்தில் பாயும் ஆறுகளுள் ஒன்று.  
தமிழகத்திலேயே உற்பத்தியாகி இங்கேயே கடல் சேர்கிற வைகை ஆற்றின் நீளம் 258 கி.மீ. ஆகும். இந்நதியின் பாசனப் பரப்பு 7031 ச.கி.மீ. ஆகும். இது தமிழகத்தின் நான்காவது பெரிய ஆறு ஆகும். மேற்குத் தொடர்ச்சி மலைதான் வைகை உற்பத்தியாகிற இடம். வருசநாடு, மேகமலை பகுதிதான் வைகையின் பிறப்பிடம். கடல் மட்டத்திலிருந்து 5,333 அடி உயரத்தில் இருக்கிற மேகமலையில் உள்ள ஒரு சிகரமான வெள்ளிமலையில்தான் அது உற்பத்தியாகிறது. ஸ்ரீவில்லிபுத்தூர் சரணாலயத்தை ஒட்டியுள்ள மேகமலையின் விளம்பிலிருந்து இறங்கும் அம்மா கஜம் ஆறு வெள்ளிமலையாறுடன் இணைகிறது. இதனுடன் கூட்டாறு என்ற இடத்தில் உடங்கலாறும் சேர்ந்த பிறகுதான் வைகை, பெரிய ஆறாகிறது. மலையில் இருந்து இறங்கிய வைகையானது, வடக்கே பழனி குன்றுகளாலும் தெற்கே வருசநாடு குன்றுகளாலும் அரண் செய்யப்பட்டுள்ள கம்பம் பள்ளத்தாக்கை அடைகிறது. பின்னர் வருசநாடு குன்றுகளின் கிழக்கு மூலையை அடைந்ததும் தென் கிழக்காகத் திரும்பி மதுரை மாநகர் வழியாகப் பாய்ந்து ராமநாதபுரம் மாவட்டத்தில் வங்காள விரிகுடாவின் பாக்கு நீரிணையில் கலக்கிறது.  
பொதுவாக மழைக்காலத்தில் குறிப்பாக வடகிழக்குப் பருவமழைக் காலங்களில் மட்டும் இவ்வாற்றில் நீர்ப்பெருக்கு ஏற்படும். பிற காலங்களில் பொதுவாக வறண்டே காணப்படும். இதன் வறட்சிக்குக் காரணமாக வெள்ளி மலையில் ஏற்படுத்தப்பட்ட அணையும் அதிலிருந்து நீர் மேற்காக கேரள எல்லையை நோக்கி திருப்பப்பட்டு பெரியாறு நீர் தேக்கத்தில் (தேக்கடி) தேக்கப் படுவதால் மழைக்காலங்கள் தவிர பிற காலங்களில் தண்ணீர் வரத்து வராதபடி செயற்கையாக வறட்சி ஏற்படுத்தப்பட்டு உள்ளது எனலாம்.
# வைகை

## வைகை ஆற்றுப்படுகை

இவ்வாற்றுப் படுகை 9º 15’ மற்றும் 10º 20’ வடக்கு அட்ச ரேகைக்கு இடையிலும், 77º 10’ மற்றும் 79º 05’ கிழக்கு தீர்க்க ரேகைக்கு இடையிலும் அமைந்துள்ளது. மேலும் மதுரை, தேனி, திண்டுக்கல், சிவகங்கை, இராமநாதபுரம் என மொத்தம் 7031 சதுரகிலோமீட்டர் பரப்பளவு கொண்டுள்ளது. பெரியாறு அணை, வைகை அணை, சோத்துப்பாறை அணை, மஞ்சளாறு அணை, மருதநதி அணை, சாத்தையாறு அணை ஆகியவை இந்தப்படுகையில் உள்ள அணைகளாகும்
# வைகை

## துணை ஆறுகள்

சுருளியாறு, கொட்டகுடியாறு, வரட்டாறு, வராகநதி, மஞ்சளாறு, நாகலாறு, மருதநதி, சிறுமலையாறு, சாத்தையாறு முதலியவை வைகையின் துணை ஆறுகளாகும்.  
பழனி மலையில் உற்பத்தியாகும் வராகநதி கொடைக்கானல் மலையிலிருந்து வரும் பாம்பாற்றுடன் (வெள்ளி அருவி உள்ள ஆறு) இணைந்து தேனிக்குக் கிழக்கே குன்னூருக்குத் தெற்கில் வைகையுடன் கலக்கிறது.  
பெரியாற்று நீர் வைரவன் ஆற்றுடன் இணைந்து பின்னர் முல்லையாராக பயணிக்கிறது. இவ்வாறு பயணிக்கும் பொழுது சுருளியாறு இதனுடன் கலக்கிறது. பின்னர் வள்ளல் நதி என்று சொல்லப்படும் வருசநாட்டு பள்ளத்தாக்கிலிருந்து உருவாகும் வள்ளல் நதியுடன் கலந்து வைகையாராக வைகை அணையைச் சென்று அடைகிறது.  
மேலும் கொடைக்கானல் மலையிலிருந்து உருவாகும் ஆறுகளும் பெரியகுளம் வழியாக சென்று வைகை அணை முன்பு இந்த ஆற்றில் கலக்கிறது. இவ்வாறு கலக்கும் ஆறுகளில் மஞ்சளாறு, வராக நதி குறிப்பிடத்தக்கது ஆகும்.  
1895ல் ஏற்படுத்தப்பட்ட ஒரு ஒப்பந்தத்தின்படி, கேரள, தமிழக எல்லையில் உற்பத்தியாகும் பெரியாற்றின் குறுக்கே முல்லைப்பெரியாறு அணை கட்டப்பட்டு ஒரு பகுதி நீர் மேற்குத் தொடர்ச்சி மலையில் உருவாக்கப்பட்டுள்ள ஒரு குடைவின் மூலம் வைகையில் திருப்பிவிடப்படுகிறது. இந்த அணை ஆங்கிலப் பொறியாளரான பென்னி குக் என்பவரால் தனது சொந்தப் பணத்தால் கட்டப்பட்டதாகும் என்பது குறிப்பிடத்தக்கது